**REPUBLIKA HRVATSKA**

**ISTARSKA ŽUPANIJA**

**IZVJEŠĆUJE**

**POREZNE OBVEZNIKE O DOSTAVI PODATAKA**

**ZA UTVRĐIVANJE POREZA NA KUĆE ZA ODMOR**

- sve pravne i fizičke osobe **VLASNIKE KUĆA ZA ODMOR**, koje se nalaze na području Grada Labina i Grada Vodnjana, te Općine Bale, Općine Barban, Općine Cerovlje, Općine Fažana, Općine Funtana, Općine Gračošće, Općine Ližnjan, Općine Lupoglav, Općine Kanfanar, Općine Karojba, Općine Kaštelir-Labinci, Općine Kršan, Općine Marčana, Općine Motovun, Općine Pićan, Općine Raša, Općine Sveti Lovreč, Općine Sveta Nedjelja, Općine Sveti Petar u šumi, Općine Svetvinčenat, Općine Tar-Vabriga, Općine Tinjan, Općine Vižinada, Općine Vrsar i Općine Žminj.

Sukladno odredbama **Zakona o lokalnim porezima («Narodne novine» RH, 115/16 i 107/17)** i **Odluka predstavničkih tijela jedinica lokalne samouprave pravne i fizičke osobe – obveznici općinskih/gradskih poreza dužni su, do 31. ožujka godine za koju se utvrđuje porez na kuće za odmor, dostaviti UPRAVNOM ODJELU ZA PRORAČUN I FINANCIJE ISTARSKE ŽUPANIJE podatke o kući za odmor koji se odnose na mjesto gdje se nalazi taj objekt te korisnu površinu, kao i podatke o poreznom obvezniku.**

Prijavu podnose **NOVI OBVEZNICI POREZA**, kao i obveznici poreza kod kojih su u odnosu na prijašnju godinu nastale **PROMJENE** koje su od utjecaja za utvrđivanje poreza.

Prema navedenom Zakonu i Odluci, kućom za odmor smatra se svaka zgrada ili dio zgrade ili stan, koji se koriste povremeno ili sezonski.

\* \* \*

Obrasce PRIJAVA porezni obveznici mogu dobiti u **UPRAVNOM ODJELU ZA PRORAČUN I FINANCIJE Odsjek za utvrđivanje i naplatu poreza i vlastitih prihoda, 52100 PULA, Riva 8** ili naći na web stranici [www.istra-istria.hr](http://www.istra-istria.hr).

PRIJAVA poreza na kuće za odmor može se dostaviti osobno u **UPRAVNI ODJEL ZA PRORAČUN I FINANCIJE, Odsjek za utvrđivanje i naplatu poreza i vlastitih prihoda, PULA, Riva 8,** poštom na istu adresu ili putem elektronske pošte: **porezi@istra-istria.hr**